CELEX: 32001R1975
Language: el
Date: 2001-10-09 00:00:00
Title: Κανονισμός (ΕΚ) αριθ. 1975/2001 της Επιτροπής, της 9ης Οκτωβρίου 2001, για καθορισμό του βαθμού στον οποίο μπορούν να γίνουν αποδεκτές οι απαιτήσεις πιστοποιητικών εξαγωγής στον τομέα των αβγών

Avis juridique important

|

32001R1975

Κανονισμός (ΕΚ) αριθ. 1975/2001 της Επιτροπής, της 9ης Οκτωβρίου 2001, για καθορισμό του βαθμού στον οποίο μπορούν να γίνουν αποδεκτές οι απαιτήσεις πιστοποιητικών εξαγωγής στον τομέα των αβγών  

Επίσημη Εφημερίδα αριθ. L 269 της 10/10/2001 σ. 0013 - 0013

Κανονισμός (ΕΚ) αριθ. 1975/2001 της Επιτροπήςτης 9ης Οκτωβρίου 2001για καθορισμό του βαθμού στον οποίο μπορούν να γίνουν αποδεκτές οι απαιτήσεις πιστοποιητικών εξαγωγής στον τομέα των αβγώνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 1371/95 της Επιτροπής, της 16ης Ιουνίου 1995, για τις λεπτομέρειες εφαρμογής του καθεστώτος των πιστοποιητικών εξαγωγής στον τομέα των αβγών(1), όπως τροποποιήθηκε τελευταία από τον κανονισμό (ΕΚ) αριθ. 2336/1999(2), και ιδίως το άρθρο 3 παράγραφος 4,Εκτιμώντας τα ακόλουθα:(1) Ο κανονισμός (ΕΚ) αριθ. 1371/95 προβλέπει ειδικά μέτρα όταν οι αιτήσεις πιστοποιητικών εξαγωγής αναφέρονται σε ποσότητες ή/και δαπάνες που υπερβαίνουν ή υπάρχει κίνδυνος να υπερβούν τις ποσότητες που διατίθενται συνήθως με βάση τα όρια που προβλέπονται στο άρθρο 8 παράγραφος 12 του κανονισμού (ΕΟΚ) αριθ. 2771/75 του Συμβουλίου(3), όπως τροποποιήθηκε τελευταία από τον κανονισμό (ΕΚ) αριθ. 1516/96 της Επιτροπής(4), ή/και τις σχετικές δαπάνες κατά τη διάρκεια της εν λόγω περιόδου.(2) Η αγορά ορισμένων προϊόντων του τομέα των αβγών χαρακτηρίζεται από αβεβαιότητα. Από την επικείμενη τροποποίηση των επιστροφών που εφαρμόζονται στα προϊόντα αυτά είναι δυνατόν να προκύψει ζήτηση πιστοποιητικών εξαγωγής για κερδοσκοπικούς σκοπούς. Η έκδοση πιστοποιητικών για τις ποσότητες που ζητήθηκαν στις 1 έως 5 και στις 8 έως 9 Οκτωβρίου 2001 υπάρχει κίνδυνος να οδηγήσει σε υπέρβαση εκείνων που αντιστοιχούν στην κανονική διάθεση των εν λόγω προϊόντων. Πρέπει να απορριφθούν οι αιτήσεις για τις οποίες δεν έχουν ακόμη χορηγηθεί πιστοποιητικά εξαγωγής για τα εν λόγω προϊόντα,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Όσον αφορά τις αιτήσεις χορηγήσεως πιστοποιητικών εξαγωγής που κατατίθενται δυνάμει του κανονισμού (ΕΚ) αριθ. 1371/95 στον τομέα των αβγών δεν δίνεται συνέχεια στις εκκρεμούσες αιτήσεις της 1ης έως 5ης και της 8ης έως 9ης Οκτωβρίου 2001, οι οποίες θα έπρεπε να εκδοθούν, αντιστοίχως, από την 10η και 17 Οκτωβρίου 2001 για την κατηγορία τρία που αναφέρεται στο παράρτημα Ι του εν λόγω κανονισμού.Άρθρο 2Ο παρών κανονισμός αρχίζει να ισχύει στις 10 Οκτωβρίου 2001.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 9 Οκτωβρίου 2001.Για την ΕπιτροπήFranz FischlerΜέλος της Επιτροπής(1) ΕΕ L 133 της 17.6.1995, σ. 16.(2) ΕΕ L 281 της 4.11.1999, σ. 16.(3) ΕΕ L 282 της 1.11.1975, σ. 49.(4) ΕΕ L 189 της 30.7.1996, σ. 99.